《寄姑苏苏延玉义相》
明代·林瀚

当年客棹过君家，一段蓬壶景不赊。翠竹有枝初解箨，碧桃无树不开花。

金樽满泛长春酒，石鼎新烹异品茶。为问传书南去鹤，寿仙何处炼丹砂。

作者简介：（1434—1519）明福建闽县人，字亨大。成化二年进士。授编修。正德时官南京兵部侍郎，条上时政十二事，因语涉近幸，多格不行。与守备中官不合，又裁抑内臣因进贡经南京者，为刘瑾所恨，谪浙江参政，致仕。瑾诛，复官。谥文安。有《文安公集》。